cyanic-selkie/wikianc huggingface dataset:
Wild T. Springer
Wild T & the Spirit hadde fleire besetningar gjennom åra og gav ut fleire album, mellom anna Givin' Blood, som vart nominert til Juno-prisen i 1994.
American Poet
American Poet er eit konsertalbum av ein tidleg solokonsert av Lou Reed, spelt inn ved Hempstead Theatre i New York andre juledag under Transformer-turneen. Reed er akkompagnert av bandet The Tots. Albumet inneheld songar frå Transformer. The Velvet Underground og debutalbumet hans som soloartist frå 1972 Lou Reed.
American Poet kom ut i 2001 og hadde tidlegare vorte gjeven ut som piratkopialbum. Bilete på omslaget er teken av Mick Rock.
Tredjegradslikning
Ei tredjegradslikning eller ei kubisk likning er ei likning på forma
der a er ulik null. Med andre ord eit tredjegradspolynom. Den deriverte til ei tredjegradslikning er ei andregradslikning. Den integrerte av ei tredjegradslikning er ei fjerdegradslikning.
Ved å setje ƒ(x) = 0 får ein ei tredjegradslikning på forma:
Roland Corporation
Roland Corporation er ein japansk produsent av musikkinstrument og ein av dei største i verda. Selskapet vart skipa i 1972.
Tredjegradslikning
Vanlegvis er koeffisientane a, b,c, d reelle tal.
Roland Corporation
Produkt
Roland marknadsfører produkt med forskjellige namn:
Tredjegradslikning
For å løyse tredjegradslikningar søkjer ein å finne røtene (nullverdiane) til likninga.
Funksjonen til en tredjegradslikning er en tredjegradsfunksjon eller et tredjegradspolynom. Grafen til funksjonen har topp og bunnpunkter (ekstremalpunkter) i punktene der grafen går fra å vokse til å synke (toppunkt) eller der grafen går fra å synke til å vokse (bunnpunkt). Evtentuelt er ekstremalpunktene i x-verdien til den derivertes nullpunkter. Grafen har vendepunkt der kurven går fra å være konkav til å bli konveks eller omvendt. Eventurelt er vendepunkter i x-verdien til den dobbelderivertes nullpunkt.
Språkgrein
Språkgruppe eller språkgrein er ei gruppe nærskylde språk som kan førast tilbake til eit felles urspråk. Germanske språk er til dømes ei språkgruppen som kan førast tilbake til urgermansk, medan nordiske eller nordgermanske språk kan førast tilbake til urnordisk. Språk som ikkje kan plasserast inn i ei språkgruppe blir kalla isolerte språk.
Mange språkgrupper kan sammenfattast til større språkgrupper. Dei største språkgruppene ein har kunna stadfesta sikkert blir gjerne kalla språkfamiliar. Også desse kan truleg sammenfattast vidare, men desse større einingane, såkalla makrofamiliar, er svært usikre ettersom dei eventuelle urspråka som bind dei saman ligg såpass langt tilbake i tid.
Det finst ingen skarpe grenser for kor stor eller åtskilt ei språkgruppe må vera for å kunna kallast språkfamilie eller makrofamilie. Dette byggjer på faglege tradisjonar og overeinskomstar.
I'm a Believer
«I'm a Believer» er ein song skriven av Neil Diamond og spelt inn av The Monkees i 1966 med solovokal av Micky Dolenz. Singelen, som vart produsert av Jeff Barry, nådde toppen av Billboard Hot 100 i USA siste veka av desember 1966 og låg på toppen i sju veker, og vart den siste førsteplassen i 1966 og den mestseljande plata i 1967. På grunn av over ein million førehandsbestillingar selde han til gull berre to dagar etter han kom ut. Singelen er ein av færre enn førti singlar gjennom tidene som har seld meir enn 10 millionar fysiske kopiar verda over.
Historie
Neil Diamond hadde alt spelt inn songen før han vart spelt inn av The Monkees, og vert framleis spelt av Diamond på konsertane hans. Ei ny innspeling av Diamond, med noko ekstra tekst, kom ut på albumet September Morn, medan originalinnspelinga kom ut i 1967 på albumet Just for You. Neil Diamond foreslo òg songen for The Fifth Estate som spelte han inn i 1967 for albumet som skulle følgje opp hitten deira «Ding-Dong! The Witch Is Dead».
Innspeling
Studiogitaristen Al Gorgoni (som seinare spelte på «The Sound of Silence» og «Brown Eyed Girl») hadde arbeidd med Diamond på «Cherry, Cherry» og spelte òg på denne songen. Andre musikarar på plata var Sal Ditroia på gitar, Dick Romoff på bass, Artie Butler på orgel, Jeff Barry på piano og tamburin og Buddy Saltzman på trommer.
Neil Diamond-versjonen vert nytta i filmen Blood Simple i den amerikanske heimevideoversjonen,m en vart sidan erstatta av Four Tops-songen «It's the Same Old Song», som var det opphavlege valet for filmen.
Songen ligg plassert på 48. plass på lista til Billboard si Topp 100-liste gjennom tidene.
Andre versjonar
Ein versjon av Robert Wyatt vart ein overraskande hit i Storbritannia i 1974 med Fred Frith på fiolin, Andy Summers (seinare i The Police) på gitar, og trommer av Nick Mason frå Pink Floyd, som òg produserte innspelinga. Dette var den første innspelinga til Wyatt etter ulukka som gjorde han lam.
I 1995 song dei britiske komikarane Vic Reeves og Bob Mortimer songen i lag med bandet EMF og denne nådde tredjeplassen på singellista i Storbritannia. Reeves & Mortimer la til ein «Oi!» etter den første linja i kvart vers, som sidan har vorte brukt i nyare innspelingar av songen.
I Noreg
I Noreg har det vore fleire innspelingar der songen er brukt:
Ronnie Scott
Historie
Scott byrja å spele i små jazzklubbar då han var 16 år gammal. Han turnerte med trompetisten Johnny Claes frå 1944 til 1945 og med Ted Heath i 1946, i tillegg til å arbeide med Ambrose, Cab Kaye og Tito Burns. Han var involvert med det kortvarige Club Eleven (1948–1950), med Johnny Dankworth og andre, og var medlem av generasjonen britiske musikarar som arbeidde på Cunard-skipet «Queen Mary» (periodeivis 1946–ca. 1950) for å kunne vitje New York og høyre ny musikk på direkten. Scott var av dei tidlegaste britiske musikarane som var påverka av spelestilen til Charlie Parker og andre bebop-musikarar.
I 1952 vart Scott med i orkesteret til Jack Parnell og leia så sitt eige ni mann stort orkester med mellom andre Pete King, som han seinare opna sin eigen jazzklubb i lag med, Victor Feldman, Hank Shaw og Phil Seamen frå 1953 til 1956. Han leia The Jazz Couriers i lag med Tubby Hayes frå 1957 til 1959, og var leiar for ein kvartett inkludert Stan Tracey (1960–1967).
I denne perioden spelte han òg stundom i studio for andre artistar, mellom anna på The Beatles sin «Lady Madonna». Han spelte òg på filmmusikk, som «Fear Is the Key» av Roy Budd. Han heldt fram å spele for artistar opp gjennom åra og spelte mellom anna soloen på hitsingelen til Phil Collins frå 1981, «I Missed Again».
Ronnie Scott var høgt respektert på begge sider av Atlanteren. Charles Mingus sa om han i 1961: «Av dei kvite gutane er det Ronnie Scott som ligg nærast den svarte blueskjensla, som Zoot Sims gjer det.» D
Verdscupen i alpine greiner 2014/Kvinner
Verdscupen i alpine greiner for kvinner i 2014-sesongen tok til 26. oktober 2013 i Sölden i Austerrike og vart avslutta 16. mars 2014 i Lenzerheide i Sveits. Turneringa omfatta 32 individuelle renn og 2 lagtevlingar. Dei individuelle tevlingane fordelte seg på 8 slalåmrenn, 8 storslalåmrenn, 6 super-g-renn, 9 utforrenn og ei superkombinasjonstevling. Ingen tevlingar fann stad i Noreg.
Anna Fenninger frå Austerrike vann den store FIS-premien. På dei neste plassane kom tyske Maria Höfl-Riesch og sveitsiske Lara Gut.
Fredrikke Qvams gate i Oslo
Fredrikke Qvams gate er ei stutt gate i nærleiken av Gamle Aker kyrkje i bydel St. Hanshaugen i Oslo. Gata går ned i nordaustleg lei frå gata Bergstien, og så å seie parallelt med Bjerregaards gate før ho gjer ein rettvinkla sving til venstre og munnar ut i Bjerregaards gate rett attmed Falck Ytters plass.
Denne vesle gatestubben fekk namnet sitt i 1951 som ein heider til Fredrikke Marie Qvam (1843-1938), ein av pionerane i Noreg i arbeidet for kvinnene sine rettar. Ho skipa dessutan Norske Kvinners Sanitetsforening i 1896, som ho var formann for i åra 1896-1933. I denne samanhengen har ho tilknyting til denne gata med hennar namn, for lokalforeininga Oslo Sanitetsforening hadde i 1909 skaffa seg som elev- og sjukesysterheim eigedomen Breidablik, som grenser til både Fredrikke Qvams gate, Bergstien og Akersbakken, med adresse Akersbakken 27. Her bygde foreininga sitt landsdekkjande revmatismesjukehus, opna i 1938, etter å ha rive den gamle hovudbygningen. Dette sjukehuset vart drive på denne staden fram til verksemda vart lagt til Rikshospitalet på Gaustad i Oslo i 1999, etter at revmatismesjukehuset hadde vorte lagt under Rikshospitalet i 1995. Bygningen hyste ei tid mellom anna administrasjonen for bydel St. Hanshaugen og det såkalla Hjertesenteret. Eigedomen vart selt 30. april 2014 til Thon Eiendom, som skulle byggje om bygningen til seniorbustader. Men i 2017 vart bygningen rive for å kunne byggje ein heilt ny bygning på tomta.
Langs Fredrikke Qvams gate ligg det ei høgblokk og to andre blokker med studenthyblar tilhøyrande Studentsamskipnaden i Oslo og Akershus (SiO), kalla St. Hanshaugen studentby, og elles bustadblokker og ein barnehage.
Fredrikke Qvams gate heitte opphavleg Breidablikgaten etter namnet på den eigedomen som sanitetesforeininga kjøpte i 1909. Det vart naudsynt med nytt namn av di ei anna gate i Oslo òg hadde (og framleis har) dette namnet.
Poutini Peak
Poutini Peak er eit fjell i Antarktis på sørsida av Bowdenbreen i Victoria Land. Det ligg 1,5 km vest for Murihau Peak på ein rygg oppom Bluebreen. Han vart namngjeven av New Zealand Geographic Board (NZGB). Namnet kjem frå maori-ordet for den heilage grønsteinen på New Zealand.
Theme from Shaft
«Theme from Shaft» er ein song skriven og spelt inn av Isaac Hayes i 1971. Det er ein soul- og funksong som var kjenningsmelodien til filmen Shaft. Temaet vart gjeve ut på singel (i ei forkorta utgåve) to månadet etter filmmusikkalbum vart gjeven ut på Stax Records-etiketten Enterprise. «Theme from Shaft» gjekk til andreplassen på Billboard Soul Singles-lista og til topps på Billboard Hot 100 i USA i november 1971. Songen vart òg godt teken i mot av det meir vaksne publikummet og nådde sjetteplassen på Billboard's Easy Listening-liste.
Året etter vann «Theme from Shaft» Oscarprisen for beste song, og Hayes vart den førte afroamerikanaren som vann ein Oscarpris i ein klasse utanom skodespelarklassane. Sidan den gongen har songen blitt brukt i mange fjernsynsshow, reklamar og andre filmar, som oppfølgjaren Shaft i 2000, der Hayes spelte inn songen på ny. I 2004 vart originalen sett på 38. plassen på lista til amerikansk filmindustri over dei 100 beste filmsongane dei siste 100 åra.
Komposisjon og historie
I 2000 fortalte Hayes til National Public Radio at han først hadde gått med på å skrive og spele inn Shaft-musikken etter at Shaft-produsent, Joel Freeman, lovde han ei prøvespeling for hovudrolla i filmen. Han fekk aldri høvet til dette, men heldt likevel sin del av avtalen. Regissøren Gordon Parks hadde òg ei hand i komponeringa av temaet, og skildra karakteren John Shaft («black private dick/who's a sex machine/to all the chicks») for Hayes og forklarte at songen måtte la publikum få bli kjend med karakteren. Hayes spelte inn rytmepartiet for temaet først, og laga så musikken til resten av filmen, før han kom attende til temasongen.
Songen byrjar med Willie Hall som spelar hi-hat med 16-delsnotar. Dette kom frå ein break i Otis Redding-songen «Try A Little Tenderness», ei innspeling for Stax som Hayes hadde spelt på. Introen er òg kraftig basert på gitaren til Charles Pitts, som nyttar ein wah-wah-effekt, som var vanleg i 70-tals funk. Riffet hadde opphavleg blitt skriven for ein uferdig Stax-song. Synthesizeren vert spelt av Hayes. Sjølv om den nedkorta singelversjonen varer introen meir enn eitt og halvt minutt før vokalen kjem inn. Arrangementet vart laga av Hayes og Johnny Allen.
Teksten skildrar den kule John Shaft og motet og tiltrekkingskrafta hans, og vokalen til Hayes vert ledsaga av ein trio av kvinnelege koristar. På eit punkt i songen kallar Hayes Shaft «a bad mother—;» før korsongarane (ei av dei er Telma Hopkins frå Tony Orlando & Dawn) avbryt han med linja «Shut yo' mouth!» Hayes forsvarar seg sjølv raskt og svarar «I'm talking about Shaft», og koristane svarar «We can dig it.» Andre kjende passasjar er «You're damn right!» av Hayes og «He's a complicated man/but no one understands him/but his woman/John Shaft.» Ordet «damn» gjorde songen til den første med eit bannord som nådd toppen av Billboard Hot 100.
Songen vart rekna som særs pikant for si tid og så seint som i 1990 meinte sensurfolket i Fox Network at songen var for risikabel til å spelast på The Simpsons (før det vart poengtert at songen alt var blitt spelt på fjernsyn før).
Songen var ikkje meint som singel, men suksessen til filmen og populariteten til songen på nattklubbane førte til at han vart gjeven ut på Enterprise Records to månader etter albumet kom ut. I løpet av to månader låg songen på toppen av Billboard Hot 100, der han låg i to veker. Singelen nådde fjerdeplassen på UK Singles Chart. Songen hadde enorm innverknad på disco- og soul det tiåret.
I 1972 framførte Isaac Hayes «Theme from Shaft» som ein del av Oscarutdelinga. Han hadde på seg den kjende ringbrynja han var kjend for, men tok seinare i mot prisen for songen ikledd smoking. Han dediserte sigeren til bestemora si, Rushia Wade, som var med han på scenen for å ta i mot prisen. Etter Oscarutdelinga dediserte Hayes, Jesse Jackson og dei tilsette på Stax sigeren til det svarte samfunnet under eit møte for Operation PUSH.
Seinare det året framførte Hayes «Theme from Shaft» under konserten Wattstax i Los Angeles Filmklipp frå denne framføringa vart filman i dokumentarfilmen til Mel Stuart om konserten, men vart kutta på grunn av opphavsrettsproblem med MGM, som ikkje tillet Hayes å bruke songane frå Shaft i andre filmar før 1976. I 2003 vart ein nymastra versjon av Wattstax gjeven ut med framføringa til Hayes av «Theme from Shaft».
Då John Singleton regisserte ein oppdatert versjon av Shaft, med Samuel L. Jackson, i 2000, spelte Hayes inn temaet på ny for filmen.
I populærkulturen
Songen har blitt spelt og parodiert i fleire fjernsynsshow som The Fresh Prince of Bel-Air, The Simpsons, Sesame Street, Scrubs, The X-Files, Mystery Science Theater 3000, Father Ted, The Adventures Of Jimmy Neutron: Boy Genius, Histeria!, The Wire og Ashes to Ashes. Komedien UHF (skriven av og med «Weird Al» Yankovic) inneheld ein falsk trailer som parodierer filmen Gandhi kalla Gandhi II, sett til musikk som liknar på Shaft-temaet. Songen er òg nytta i mange reklamefilmar, mellom anna for Burger King. Hayes parodierte sjølv «Theme from Shaft» med «Two Cool Guys», opningstemaet til filmen Beavis and Butt-head Do America. I serien Two and a Half Men er det fleire referansar til songen.
Sidan tidleg i 1970-åra SVT i Sverige sine sportssendingar på søndagar, Sportspegeln, nytta forskjellige variasjonar av slutten på «Theme from Shaft» som kjenningsmelodi. Omtrent dei same klippa har blitt nytta for dei daglege sportssendingane Sportnytt
Vathý på Sámos
Vathý (gresk Βαθύ) er ein landsby og ein tidlegare kommune nordaust på øya Sámos i periferieininga Sámos i periferien Dei nordlege egeiske øyane i Hellas. Vathý vart innlemma i kommunen Sámos i 2011, men inngår frå 2019 som ei kommunaleining i kommunen Aust-Sámos.
Ved folketeljinga i 2011 hadde kommunaleininga Vathý 12 517 innbyggjarar, medan tettstaden med same namn hadde 1 888 innbyggjarar.
Ivan Ivankov
Ivan Aleksandrovitsj Ivankov er ein belarusisk tidlegare turnar frå Minsk. Han vart verdsmeister i mangekamp i 1994 og 1997, og europameister i mangekamp i 1994 og 1996. Ivankov vann også tre gullmedaljar i lagtevlingar for Belarus, dei to fyrste i europameisterskap i turn, 1994 og 1997, den tredje og siste ved Turn-VM 2001 i Gent. I olympiske leikar var fire fjerdeplassar det beste han oppnådde.
Ivankov sanka åra 1994-2001 elleve (3-3-5) VM-medaljar og åra 1994-2006 fjorten (4-6-4) EM-medaljar i ulike turnøvingar og -tevlingar. Einast i hopp-øvinga vart han verande medaljelaus.
Knut Holmann
Knut Holmann er ein norsk tidlegare padlar frå Oslo. Han er firfaldig verdsmeister i K1 på 1000 meter og vann til saman tre OL-gull under dei olympiske sommarleikane i Atlanta 1996 og Sydney 2000. Holmann var medlem i Oslo Kajakklubb.
And I'll Scratch Yours
And I'll Scratch Yours er eit samlealbum utvikla av den engelske rockemusikaren Peter Gabriel. Albumet skulle opphavleg kome ut i 2010, men kom først ut 24. september 2013.
Det originale konseptet var at And I'll Scratch Yours skulle kome samstundes med albumet Gabriel spelte inn med coverversjonar, Scratch My Back. Ideen var at artistane Gabriel covra på Scratch My Back skulle spele Gabriel sine songar på And I'll Scratch Yours. Fire av artistane avstod derimot frå å spele inn versjonar av Gabriel sine songar. Denne utgåva skil seg dermed frå det opphavlege konseptet ved at to nye artistar, Feist og Joseph Arthur, bidreg med songar til albumet. Artistane som avstod var Radiohead, David Bowie, Neil Young og Ray Davies. I staden for Bowie spelte Brian Eno, som hadde vore med å skrive Bowie sin «Heroes», inn «Mother of Violence».
Regina Spektor, Randy Newman og Arcade Fire leverte inn sine bidrag seinare enn venta og var litt av årsaka til at albumet vart utsett.
Innhald
Alle songane er skrivne av Peter Gabriel utanom «Mother of Violence,» skriven av Peter Gabriel og Jill Gabriel.
Legendary Lou Reed
Legendary Lou Reed er eit trippelt samlealbum av Lou Reed, gjeven ut i 2002. Det inneheld songar frå debutplata i 1972 og fram til Mistrial i 1986.
Fishtrap Cove
Fishtrap Cove er ei lita vik 200 meter nordvest for Boulder Point på sørvestsida av Stonington Island, like utanfor vestkysten av Graham Land i Antarktis. Ho vart først kartlagd av U.S. Antarctic Service, 1939–41, og kartlagd på ny i 1946–47 av Falkland Islands Dependencies Survey (FIDS), som gav ho dette namnet fordi FIDS nytta vika til å setje ut ruser.
Kampen kyrkje i Stavanger
Kampen kyrkje er ei soknekyrkje og såkalla arbeidskyrkje i Kampen sokn i Stavanger. Kyrkja er oppført i betong i 1957, har rektangulær grunnplan og 280 sitjeplassar. Arkitekt var T. Bryne.
Quwayzah
Quwayzah er ein bydel i Jidda, vest i Saudi-Arabia.
Bengt Strömgren
Bengt Georg Daniel Strömgren var ein dansk astronom og astrofysikar.
Han var fødd i Göteborg som son av Elis Strömgren. Han var professor ved Københavns universitet frå 1938 til 1957 og bestyrar av Københavns observatorium frå 1940 til 1957. Frå 1952 til 1957 var han òg professor ved University of Chicago og frå 1951 til 1957 direktør for McDonald- og Yerkes-observatoriet. Han var medlem av Institute of Advanced Study i Princeton frå 1957 til 1967 og professor ved København universitet frå 1967 til 1978. Strömgren var president i IAU frå 1970 til 1793.
Strömgren har gjeve ut ei rekkje avhandlingar over baneutrekningar, det indre av stjernene og stjerneatmosfærer, og interstellart stoff.
Prisar
Prisar
Oppkallingar
Forskjellig
Cherisse Osei
Cherisse Osei er ein engelsk trommespelar. Ho er best kjend som medlem av gruppa Simple Minds, men har også spelt med fleire andre grupper og musikarar, som The Faders, Paloma Faith, Bryan Ferry, Kelly Jones og Mika. I 2018 vann Osei fyrsteprisen i kategorien Live Session Drummer i ei avstemming for musikkbladet Rhythm. Som medlem i The Faders opptredde Osei i serien Veronica Mars, med namnet Cherrise Amma Loren Ofosu-Osei i deltakarlista. Ho har nemnd John Bonham, Sheila E., Steve Gadd, Levon Helm, Tony Williams og James Gadson som påverknadar.
Bakgrunn
Då Osei voks opp var ho interessert i å bli skodespelar eller dansar, men forelda si musikkinteresse gjorde at ho høyrde «funk, jazz, hip hop og soul», og utvikla si eiga musikkinteresse. Då ho var fem fekk ho eit «rosa Mikke Mus-trommesett» av onkelen sin. Sjølv om dette var den fyrste smaken hennar på tromming, fekk det berre tyding seinare då ho som ellevåring fekk høve til å vera med i ein trommeklubb på skulen og deretter byrja spela fast. Då ho var 12 byrja Osei å spela i band. Då ho var 15 fekk Osei ein jobb i den lokale platebutikken i Wembley, noko ho har sagt introduserte henne for trommeslagarar ho såg opp til.
Musikalsk karriere
Osei var trommespelar for The Faders frå 2004 til og med 2006. Gruppa skreiv kontrakt med Polydor og gav ut singlane No Sleep Tonight og Jump, som nådde høvesvis 13. og 21. plassen på dne britiske topplista. The Faders opptredde på Veronica Mars, og musikken deira var med på lydsporet til serien.
I 2012 byrja Osei å arbeida med Bryan Ferry og Paloma. Ho deltok med desse artistane på Late Night with David Letterman og The Tonight Show with Jay Leno.
I 2016 blei Osei med i gruppa Simple Minds for den «akustiske fasen» deira, og spelte inn albumet Acoustic med dei. Tidleg i 2017 la Simple Minds ut på turne i Australia og New Zealand, trommeslagaren Mel Gaynor sin siste turne med gruppa før Osei blei med att på ein forenkla, akustisk turne resten av året. Osei spelte på tre spor på albumet Walk Between Worlds frå 2018, som blei spelt inn før, under og etter den akustiske turneen og utgjevinga av Acoustic), og blei med i bandet som fast trommespelar til promosjonsturneen. Denne turnen byrja i Glasgow i Skottland og omfatta dei første opptredenane til gruppa i Nord-Amerika på fem år. Turneen blei rosa: The Guardian meinte bandet høyrdest moderne ut og tilført energi. Gjennom 2019 spelte Simple Minds inn spor til eit nytt album med Osei, med planlagd utgjeving i 2021.
I 2019 blei Osei med Kelly Jones på den tredje soloturneen hans. Den fyrste opptredenen hennar med Jones fann stad 1. juni i Usher Hall i Edinburgh i Skottland.
Kvaløy kyrkje
Byggverket er i tre og har 260 sitjeplasssr. Kyrkja er ombygd av ei tidlegare tyskarbrakke. Arkitekt for kyrkja var Gunnar B. Haugen.
Regntid
Regntid er ei årstid der størstedelen av nedbøren i eit område fell. Ein finn område med regntid og tørketid i tropiske og subtropiske område. I område med monsun- eller savanneklima finn regntida stad i den varme delen av året, medan middelhavsklima har nedbørsrike vintrar. Nokre stader som er dekte av den intertropiske konvergenssona får ein pause mellom to regntider når dei er under høgtrykkssona mellom dei to konvergenssonene. Tropisk regnskogsområde har ikkje regntid, ettersom nedbøren fell jamnt heile året.
Under regntida blir kvaltiteten på luft og ferskvatn betre, plantar veks mykje og dyr blir meir aktive. Regnet kan også vaska vekk næring og føra vekk jordsmonnet, medan den auka vassmengden kan gje flaum.
Arntor
Arntor er det andre studioalbumet til Windir, ei norsk svartmetallgruppe frå Sogndal. Albumet vart utgjeve i oktober 1999, gjennom plateselskapet Head Not Found. Arntor skil seg ifrå andre Windir-album, sidan Valfar er den einaste medverkande, utanom trommer. Bandet fekk mykje kritikk av bruken av eit gamalt NS-bilete som plateomslag. Songane er som på Sóknardalr: Dei omhandlar historier, segn og eventyr frå Sogn. Spesielt songen «Svartasmeden og Lundamyrstrollet» er opphavleg eit gamalt eventyr ifrå Sogndal, nedskrive av Asbjørnsen og Moe.
Mount Priestley i Antarktis
Mount Priestley er eit fjell, 1100 moh, som ligg ved nordsida av Davidbreen, 5 nautiske mil (9 km) sørvest for Mount Bellingshausen i Prince Albert Mountains i Victoria Land. Det vart først kartlagd av den britiske antarktiskekspedisjonen, 1907–09, som namngav det etter Raymond (seinare Sir Raymond) E. Priestley, ein geolog på ekspedisjonen, som seinare vart eit medlem av den britiske antarktisekspeidsjonen, 1910-13.
Baby Snakes
Baby Snakes er filmmusikkalbumet til Frank Zappa-filmen med same namn. Det inneheld fleire songar frå filmen og vart opphavleg gjeven ut som ei biletplate. Sporet «Baby Snakes» er studioinnspelinga som finst på Sheik Yerbouti, men utan opningsriffet. Alle dei andre er konsertopptak, som ikkje finst andre stader enn på albumet og i filmen. I 2012 vart Baby Snakes: The Compleat Soundtrack gjeven ut på iTunes.
Tidemann Evensen
Tidemann Flaata Evensen var ein norsk byråkrat og politikar frå Solum i Telemark, som representerte Telemark og Arbeidarpartiet på Stortinget i tida 1945-53.
Evensen var heradsstyremedlem i Solum frå 1933 til 1959, ordførar dei siste tolv åra. Hausten 1945 vart han også vald til stortingsrepresentant frå Telemark og attvald 1949. Heile tida var han medlem i Kommunalkomiteen.
Melaine Walker
Melaine Walker er ein jamaicansk friidrettsutøvar frå Kingston som vart olympisk meister på 400 meter hekk i 2008 og året etter verdsmeister i same øvinga. I 2011 vann ho VM-sølv i spesialøvinga.
Aktiv
Walker fekk sitt store gjennombrot då ho under Sommar-OL 2008 i Beijing vann finalen på 400 meter hekk med tida 52,64 sekundar, eit heilt sekund framom sølvvinnaren. Året etter vann ho gullmedaljen på langhekken under VM i friidrett 2009 i Berlin, halvsekundet framfor Lashinda Demus. Etter eit perfekt disponert løp vart vinnartida 52,42 sekundar, den nest beste i øvinga nokon gong. To år seinare var rollene omsnudd, Demus vart verdsmeister i Daegu gjennom sitt aller beste langhekkløp, Walker tok sølvet etter 52,73 sekundar.
Mount Prior
Mount Prior er eit fjell (1220 moh) kring 10 nautiske mil (18 km) vest for Mount Brewster, som ligg ved toppen av Whitehallbreen vest på Daniell Peninsula i Victoria Land. Det vart namngjeve av geologigruppa frå New Zealand (NZGSAE), 1957–58, etter George T. Prior, frå mineralavdelinga ved British Museum, som studerte og analyserte stein som var henta frå denne regionen under Discovery-ekspedisjonen, 1901-04.
Cédric Sorhaindo
Cédric Sorhaindo er ein fransk handballspelar, fødd på øya Martinique i Karibia. Han er olympisk meister, firfaldig verdsmeister og dobbel europameister med det franske landslaget. I perioden 2005-20 deltok han i 220 landskampar for Frankrike og skåra 425 mål. Han vann EHF-meisterligaen tre gongar for spanske FC Barcelona og er spansk meister elleve år i rad med den same handballklubben. Sorhaindo er linjespelar.
Bertrand Gille
Bertrand Fabien Gille er ein fransk tidlegare handballspelar frå Valence i Drôme-departementet. Han er dobbelt opp både olympisk meister, verdsmeister og europameister med det franske landslaget. I perioden 1997-2013 deltok han i 268 landskampar for Frankrike og skåra 806 mål. Han vann EHF-cupvinnarcupen 2007 for tyske HSV Hamburg, dessutan vart han fransk meister 2001 for Chambéry og tysk meister 2011 for HSV Hamburg. Gille var linjespelar.
Bertand Gille og den eldre broren Guillaume spelte i årevis i lag på så vel klubblag som landslag.
Sámos by
Sámos by (gresk Σάμος) er ein by nordaust på øya Sámos i periferieininga Sámos i periferien Dei nordlege egeiske øyane i Hellas og hovudsete i kommunen Aust-Sámos og i periferieininga Sámos. Sámos by er opphavleg hamna til den gamle hovudbyen Vathý og har tidlegare vore kalla Káto Vathý (gresk Κάτω Βαθύ, «nedre Vathý») og Limín Vathéos (gresk Λιμήν Βαθέος, «hamna til Vathý»).
Raqiyah
Raqiyah er ein landsby i Mekka-regionen vest i Saudi-Arabia.
Jiang Zemin
Jiang Zemin var ein kinesisk  statsleiar, fødd i Yangzhou i Jiangsu. Han var president i Folkerepublikken Kina frå 1993 til 2003.
Jiang utdanna seg til elektroingeniør. Perioden 1985-89 var han sjef for Kinas kommunistiske parti i Shanghai, medlem av politbyrået i partiet frå 1987. Etter massakrane i Beijing i 1989 tok han over som generalsekretær i KKP, straks etter også formann i militærkommisjonen i Kina. Den 27. mars 1993 vald til president i folkerepublikken, i 1998 attvald for ein ny femårsperiode.
Jiang fremja omfattande økonomiske reformar som førte til sterk vekst i den industrielle produksjonen. Derimot motsette han seg reformar på det politiske feltet. Han vart avløyst som president av Hu Jintao i mars 2003.
Jiang vitja Noreg i 1996.
Gaul Cove
Gaul Cove er ei vik på nordaustsida av Horseshoe Island, utanfor kysten av Graham Land i Antarktis. Ho vart namngjeven av UK Antarctic Place-Names Committee etter Kenneth M. Gaul, den første leiaren av Falkland Islands Dependencies Survey sin stasjon på Horseshoe Island i 1955.
Tetraterm
Tetraterm er ei uttrykk for sommarvarmen. Middeltemperaturen i dei fire månadene i vekstsesongen, i Noreg juni, juli, august og september, gjev eit uttrykk for varmeklimaet i veksttida. Innan skogbotanikken vert tetraterm bruka for å definere varmekravet som ulike treslag set for å kunne veksa naturleg. I sørlegare strok vil det vere tenleg i tillegg å ta med temperaturen i mai. Då vil pentatermen gje eit betre uttrykk for varmeklimaet.
Tetraterm for Noreg vart rekna ut i NVE-rapport 31-2022, for perioden 1991–2020, 1961–1990, og endringa mellom dei.
Projection Peak
Projection Peak er ein fjelltopp (1475 moh) som ligg oppom toppen av Garwoodbreen heilt sørvest på Hobbs Ridge i Victoria Land. Det vart namngjeve av New Zealand Geographic Board (NZGB) i 1993 i samband med fleire brear på denne ryggen (Bonne-, Cassini- og Mollweidebreen) som er kalla opp etter forskjellige kartprojeksjonar (map projection på engelsk).
Attinghausen
Attinghausen er ein kommune i kantonen Uri i Sveits. Kommunen har innbyggjarar  og eit areal på. Nær halvparten, 46%, av landarealet er fjell. Kommunesenteret ligg 469 meter over havet.
Kommunen ligg i Reusstal, på vestsida av ei bru over elva Reuss. I vest grensar Attinghausen mot kantonen Obwalden.
Volvo Masters Andalucia
Volvo Masters Andalucia er ein golfturnering på Europatouren.
Fram til 2000 var turneringa berre kjend som Volvo Masters. Andalucia er regionen i Spania der turneringa har vorte halden sidan starten i 1988. Bortsett frå eit opphald mellom 1997–2001 har den alltid blitt spelt på Valderrama. Premiepotten i opningsturneringa var 351 690 pund, og pr. 2004 hadde den auka til 3 750 000 euro. Feltet består av rundt 60 av dei øvste spelarane på pengelista på Europatouren. Turneringa vert skipa til ei veke før The Tour Championship for å gje spelarane som er medlem av begge tourane høve til å delta.
John Fonville
John Fonville er ein USA-amerikansk fløytist og komponist. Fonville spesialiserer seg på utvida teknikkar på fløyte, særleg mikrotonalitet, og speler på instrumentet med fleire kvarttonar. Han har framført premiereverk av komponistane Ben Johnston, Salvatore Martirano, Joji Yuasa, Roger Reynolds, Hiroyuki Itoh og Paul Koonce. Han er medlem av the Tone Road Ramblers, the Eolus Quintet og UCSD Department of Music's Performance Lab. Han har skrive bøkene Microtonal Fingerings for Flute (1987), A Pedagogical Approach to the Flute Etudes of Joachim Andersen (1981) og «Ben Johnston's Extended Just Intonation- A Guide for Interpreters» (1991).
John Fonville har spelt for fleire artistar, mellom anna for Isaac Hayes på kjenningemelodien til filmen Shaft, «Theme from Shaft».
Prospect Mesa
Prospect Mesa er ein låg mesa nedanfor Bull Pass på nordsida av Wright Valley i Victoria Land. Det vart namngjeve av geologane C. G. Vucetich og W. W. Topping frå Victoria University of Wellington Antarctic Expedition (VUWAE), 1969–70, etter typelokaliteten for den geologiske «Prospect-formasjonen».
Eagle Cove
Eagle Cove er ei lita vik like vest for Seal Point langs sørsida av Hope Bay, ved nordaustenden av Den antarktiske halvøya. Ho vart oppdaga av Johan Gunnar Andersson frå Den svenske antarktisekspedisjonen, 1901–04, som overvintra ved Hope Bay i 1903. Ho vart namngjeven av Falkland Islands Dependencies Survey (FIDS) etter skipet «Eagle», som deltok i opprettinga av FIDS-basen ved Hope Bay i 1945.
Poltava
Poltava (ukrainsk og russisk Полта́ва; polsk Połtawa) er ein by i Poltava oblast i det sentrale Ukraina, og som ligg ved elva Vorskla på 132 moh. Byen har eit flatemål på 130 km² og kring 300 000 innbyggarar (2011).
Ved byen finst det kulturminne frå yngre steinalder, og frå Skytia. Òg den protobulgarske khanen Kubrat si grav har vorte funnen i området. Byen er nemnd første gong i 899. Området låg under Storhertugdømet Litauen frå 1300-talet og kom under polsk styre 1569 gjennom unionen Polen-Litauen. Poltava vart plyndra i 1648 av den rutensk-polske magnaten Jeremi Wiśniowiecki. Poltava var base for eit viktig kosakkregiment. I 1667 vart byen overført til Det russiske imperiet. 8. juli 1709 stod slaget ved Poltava utanfor byen, dette var eit av dei avgjerande slaga i den store nordiske krigen.
Historie
Dagens namn på byen vert vanlegvis knytt til landsbyen Ltava, nemnt i Hypatiuskrønika frå 1174. Poltava var base for eit framifrå regiment av ukrainske kosakkar og vart ei høgborg for kosakkane under Khmelnytskyj-oppstanden. Etter den pro-polske hetmanen Ivan Vygovskij vann makta og ein borgarkrig braut ut, var Poltava i året 1658 under Martyn Pusjkar opprørarane sin viktigaste tilfluktsstad. Til sist vart byen brend ned og plyndra av Vygovskij sine troppar, samstundes som mange av kvinnene og borna vart slavar av krim-tatarar.
I 1775 vart Krossmesse om hausten-klosteret i Poltava sete for biskopane av det nyoppretta bispedømet for Slavjansk og Kherson. Dette store, nye bispedømet omfatta landområda i Novorossija-guvernementet og Azov-guvernementet nord for Svartehavet.
Næringsstruktur
Viktigaste næringsverksemda i byen er knytt til maskinteknikk, dernest sysselset næringsmiddelindustrien og verksemder som lagar forbruksvarer flest folk. Poltava har både landbruksakademi og ulike universitet for pedagogikk, industri og økonomi, samt ein høgskule for utdanning i språk.
Poltava er eit viktig knutepunkt for samferdsla i det austlege, sentrale Ukraina. Vegar går til Kiev (E 40), Kharkiv (E 40), Krementsjuk (E 577) og Sumy (R-17). Jarnbaner går i retning Kiev, Kharkiv, Krementsjuk og Krasnohrad. Ved Poltava er det òg ein flyplass.
John Starling
John Lewis Starling var ein USA-amerikansk bluegrassmusikar, som vart innlemma i International Bluegrass Music Hall of Fame. Han var med å skipe bluegrassgruppa The Seldom Scene. I tillegg var han øyre-, nase-, hals-lækjar i Alabama, Washington, D.C. og Virginia, og amatørarkitekt som designa eit felthus ved Virginia Military Institute.
Cernunnos
Cernunnos var ein førkristen keltisk gud som vart framstilt som ein mann med eit gevir på hovudet. Namnet på guden, som er kjend frå ein romersk biletsøyle, Nautae Parisiaci funne i Paris, syner til dette geviret. Denne søyla har namngjevne bilete av fleire romerske og keltiske gudar, og er tidfesta til keisar Tiberius' regjeringstid (14–37 e.Kr.) på grunnlag av ei innskrift som vier ho til eit laug for sjøfolk som siglar på elva Seinen. Det finst ikkje litterære framstillingar frå gamal tid om Cernunnos, men nokre innskrifter og bilete på steinrelieffar frå særleg dåverande Gallia, og det som no er Spania og Nord-Italia, kan knytast til han. Kva guden har stått for i keltisk mytologi er lite kjend, men bileta kan tyde på at han hadde med dei ville dyra å gjere. Ei framstilling av ein sittande mann med eit stilisert hjortegevir på hovudet som er å sjå på eit kar av sylv frå jarnalderen, Gundestrupkjelen, funne i Nord-Jylland i Danmark, vert tolka som guden Cernunnos. Her har han fleire dyr kring seg, og held ein lang orm i venstre handa.
Bernd Hölzenbein
Bernd Hölzenbein er ein tysk tidlegare fotballspelar frå Runkel. Han vart verdsmeister med Vest-Tyskland i 1974 og vann den vesttyske cupen 1974, 1975 og 1981, samt UEFA-cupen i 1980 med Eintracht Frankfurt.
Klubbspel
Hölzenbein debuterte på Eintracht Frankfurt i november 1967. Dei neste 14 åra spelte vengpelaren 420 kampar for laget i Bundesliga og skåra 160 mål, gjeldande skåringsrekord i Eintracht Frankfurt. Han var med å vinne tre vesttyske cupfinalar; fyrst 3-1 over Hamburger SV i 1974, der etter 1-0 over MSV Duisburg i 1975 og til sist i 1981 med 3-1 over FC Kaiserslautern. Året før var Hölzenbein kaptein då Eintracht sigra i UEFA-cupen 1980 med hjelp av bortemålsregelen, etter tap 2-3 borte og siger 1-0 heime. Etter sesongslutt i mai 1981 reiste han til USA og var dei neste fem åra aktiv på tre ulike lag.
Landslagsspel
Hölzenbein var rimeleg fast på Vest-Tyskland sitt landslag frå han fekk sin debut som innbytar mot Austerrike i Hannover hausten 1973, ein kamp som enda med heimesiger 4-0. Under VM i fotball 1974 var han del av ein angrepstrio med senterløpar Gerd Müller og Jürgen Grabowski på venstrevengen. I finalen mot Nederland vart Hölzenbein felt innafor 16-meteren, noko som gav Paul Breitner høve til å utlikne Nederlands leiing på eit straffespark. Seinare syrgde Müller for vesttysk triumf. To år seinare utlikna Hölzenbein etter 88 minuttars spel til 2-2 i EM-finalen 1976 mellom Tsjekkoslovakia og Vest-Tyskland. Etter ekstraomgangar og straffeskyting enda finalen likevel med vesttysk tap. Ytterlegare to år etter, under VM 1978 i Argentina utlikna Hölzenbein til 2-2 i kvartfinalen mot Austerrike. Men få minuttar før full tid sende Hans Krankl Austerrike i føringa med 3-2 og eit noko grått vesttysk lag forsvann ut av turneringa. Der hadde Hölzenbein spelt sin 40. og siste landskamp etter å ha skåra sitt femte landslagsmål.
Hymne til Sovjetunionen
«Hymne til Sovjetunionen», også kalla «Stalin-hymnen» (russisk Гимн Советского Союза, Gimn Sovetskogo Soyuza), var nasjonalsong i Sovjetunionen frå 14. mars 1944 fram til Sovjetunionen fall i 1991. Songen erstatta Internasjonalen som sovjetisk nasjonalsong. Teksten blei skriven av Sergej Mikhalkov saman med Gabriel El-Registan og melodien blei komponert av Aleksandr Aleksandrov.
Melodien har alltid vore den same, men sjølve teksten er blitt endra av Mikhalkov tre gonger gjennom ein sekstiårsperiode, mellom anna blei referansar til Stalin tekne ut i 1977. Songen fanst også i omsetjing til andre språk brukt i unionen. Etter at Sovjetunionen fall blei melodien teken i bruk, med ny tekst av Mikhalkov, til «Hymne til den russiske føderasjonen» i 2000. Dette er i dag nasjonalsongen til Russland.
«Hymne til Sovjetunionen» er forboden i nokre land som tidlegare høyrde til Sovjetunionen, mellom anna Litauen (frå 2008).
Mickey Raphael
Michael Siegfried «Mickey» Raphael er ein USA-amerikansk munnspelspelar, produsent og skodespelar, mest kjend for arbeidet sitt med Willie Nelson. Han har spelt i lag med Jason Isbell, Townes Van Zandt, Chris Stapleton, Tom Morello, Paul Simon, Snoop Dogg, Engelbert Humperdinck, Leon Bridges, Neil Young, Norah Jones Bob Dylan, Ray Charles, Duane Eddy, Vince Gill, Emmylou Harris, Leon Russell, Lionel Richie, Elton John, Mötley Crüe, Zac Brown Band, Dave Matthews, Blue Öyster Cult, Wynton Marsalis, Lonnie Donnegan, Kenny Chesney, U2, Johnny Cash, Merle Haggard, Kris Kristofferson, Jerry Lee Lewis, Blind Boys of Alabama, Waylon Jennings, Aaron Lewis, Rodney Crowell, Supersuckers og Dan Auerbach.
Som produsent har han arbeidd med Naked Willie, som er ei nedstrippa utgåve av dei tidlege innspelingane til Willie Nelson for RCA.
Bærumsbanen
Bærumsbanen var ei tidlegare trikkelinje mellom Skøyen i Oslo og området Kolsås i Bærum kommune, nedanfor Kolsåstoppen. Banen vart bygd ved at Lilleakerbanen (strekninga Skøyen-Lilleaker), som var ein del av trikkelinjenettet i Oslo, vart lengd til Bekkestua i Bærum over Jar i Bærum, opna 1. juli 1924, fram til Haslum i Bærum 1. november 1924, og fram til Kolsås i 1930.
Etter at ei linje vart bygd mellom haldeplassen på Jar og dåverande Sørbyhaugen haldeplass på Røabanen i Oslo, opna 15. juni 1942, vart det oppretta samband mellom Kolsås og Nationaltheatret stasjon i Oslo sentrum over Majorstua med større og tyngre forstadsbanevogner, dåtidas T-banevogner, og namnet Kolsåsbanen vart nytta om heile strekninga frå Sørbyhaugen til Kolsås. Bytrikken over Lilleakerbanen byrja då å snu på haldeplassen på Jar, men kunne framleis nytte heile strekninga fram til Kolsås, til dømes i tider på dagen då trafikken var stor, sidan haldeplassene hadde perrongar i ulike høgder for kvar av dei to vogntypane. Båe vogntypane vart dessuten vedlikehaldne ved Bærumsbanens verkstad på Avløs i Bærum.
Bærumsbanen og verkstaden på Avløs vart opphavleg drivne av det private aksjeselskapet A/S Bærumsbanen, skipa i 1924, utgått frå selskapet Kristiania Elektriske Sporvei. Men allereie i 1930-åra hadde A/S Oslo Sporveier teke over aksjemajoriteten i A/S Bærumsbanen, og tok over resten av aksjane i 1944. Men formelt vart ikkje A/S Bærumsbanen oppløyst før i 1971.
Lilleaker-Østensjøbanen
A/S Bærumsbanen tok i 1937 over drifta av Østensjøbanen, ein forstadbane på den andre sida av sentrumsområdet i Oslo, og kopla Lilleakerbanen og Bærumsbanen til Østensjøbanen ved å etablere eit samband tvers gjennom byen, via Etterstad i Oslo, over trafikkknutepunktet Jernbanetorget framfor Oslo Ø, og vidare over Skøyen ut til Jar, tidvis heilt fram til Kolsås. Dette ruteopplegget fekk namnet Lilleaker-Østensjøbanen.
Guillaume Gille
Guillaume Alain Gille er ein fransk handballtrenar og tidlegare -spelar frå Valence i Drôme-departementet. Han er dobbelt opp både olympisk meister, verdsmeister og europameister med det franske landslaget. I perioden 1996-2012 deltok han i 306 landskampar for Frankrike og skåra 678 mål. Han vann EHF-cupvinnarcupen 2007 for tyske HSV Hamburg, dessutan vart han fransk meister 2001 for Chambéry og tysk meister 2011 for HSV Hamburg. Gille var midtre rykkromspelar.
Guillaume Gille og den yngre broren Bertrand spelte i årevis i lag på så vel klubblag som landslag. Sidan 2020 er Guillaume Gille Frankrikes landslagsjef.
Sabuhah
Sabuhah er ein landsby i Mekka-regionen vest i Saudi-Arabia.
Puke Toropa Mountain
Puke Toropa Mountain er eit stort sett isdekt fjell i Antarktis, som ligg 5,3 km sørvest for Mount Rücker i Royal Society Range i Victoria Land. Namnet er eit maorinamn som tyder «sirkelforma ås» og vart gjeve av New Zealand Geographic Board (NZGB) i 1994.
Lakselvbukt kyrkje
Lakselvbukt kyrkje er ei langkyrkje frå 1983 i Lakselvbukt i Tromsø kommune i Troms fylke.
Byggverket er i tre og har 250 sitjeplassar.
Det er kyrkjegard eit par hundre meter nordaust for kyrkja.
Kometen Bennett
Kometen Bennett, tidlegare kalla C/1969 Y1 (gammal stil 1970 II og 1969i), var ein av dei to mest lyssterke kometane som var synlege i 1970-åra, i lag med kometen West. Bennett er òg namnet på ein annan komet, C/1974 V2.
Kometen vart oppdaga av John Caister Bennett den 28. desember 1969 medan han framleis var nesten to AU frå sola. Perihel va den 20. mars og han passerte nærast jorda den 26. mars 1970 på veg ut i rommet att. På det meste av storleiksordenen 0. Han vart sist observert den 27. februar 1971.
Gurspråk
Gurspråk eller voltaspråk er ei språkgrein av den afrikanske språkfamilien niger-kongospråk. Gurspråka omfattar 79 språk som blir tala i Burkina Faso og indre delar av Ghana og Elfenbeinskysten. Det mest utbreidde av gurspråka er mossi, som blir tala av oppimot 4 millionar menneske. Andre viktige gurspråk er gourma, senufo, dagomba, kabre og bariba.
Amfibolitt
Amfibolitt (av amfibol og -itt) er ein mørk, metamorf bergart som hovudsakleg består av plagioklas og hornblende (amfibol). Han vert danna ved metamorfose av basiske bergartar som gabbro, basalt og kalkrike sediment, eller ved metasomatose av kalkstein.
Lyre
Lyre er eit strengeinstrument som er sterkt knytt til den klassiske antikken, då lyrikk (latin for lyrespel) var tekst opplesen og akkompagnert av lyrespel. Opphavleg vart lyra spela med plekter (slik ein kan spele på gitaren), medan ein med den frie handa sørgde for at dei strengene ein ikkje ville spele på ikkje gav frå seg lyd. Instrumentet vart brukt i Nord-Europa i vikingtida og tidlegare, mange germanske og keltiske folk brukte det.
Bischofshofen
Bischofshofen er ein by og ein kommune i landskapet Pongau i forbundslandet Salzburg i Austerrike. Kommunen har eit areal på 49,5 km² og i kring 10 300 innbyggarar i 2013. Byen ligg 544 meter over havet.
Byen har vakse fram kring eit kloster som vart bygt på staden i byrjinga av 700-talet. Namnet Bischofshofen tyder då også biskopsgarden. I dag er byen særleg kjend for å arrangere avslutningsrennet i den tysk-austerrikske hoppveka. Bjørn Wirkola vann dette rennet i tre år på rad, 1967-69.
Giffard Cove
Giffard Cove er ei vik på vestsida av Charlotte Bay, langs vestkysten av Graham Land. Ho vart kartlagd av Belgica-ekspedisjonen under Gerlache, 1897-99. Ho vart namngjeven av United Kingdom Antarctic Place-Names Committee (UK-APC) i 1960 etter Henri Giffard (1825–1882), ein fransk ingeniør som bygde og flydde den første navigerbare ballongen (styrbart luftskip), i 1852.
Rebecca Gablé
Rebecca Gablé er ein tysk forfattar av historiske romanar. Ho er best kjend for riddarromanar sett i mellomalderen. Ho verker også som omsetjar frå engelsk.
Aleksander Kwaśniewski
Aleksander Kwaśniewski er ein polsk politikar og tidlegare statsleiar frå Białogard. Han var president i Polen frå 1995 til 2005, vald for Venstrealliansen (SLD).
Kwaśniewski utdanna seg i transportøkonomi ved universitetet i Gdansk. Han gjorde karriere i det statsleiande polske arbeidarpartiet og var sports- og ungdomsminister 1985–89. Frå 1989 til -91 var han president i Polens olympiske komité. Etter dei store politiske omveltingane i Polen stifta han i 1990 eit sosialdemokratisk parti (SdRP) og leia partiet til 1995. I 1991 var han med å stifte Venstrealliansen (SLD), leiar av alliansen frå 1993. Han var medlem 1991-95 av nasjonalforsamlinga Sejm.
Ved presidentvalet i 1995 fekk Kwaśniewski 51,7 prosent av røystene i andre valomgang og vann dermed over motkandidaten Lech Wałęsa. Kwaśniewski tok over som president 23. desember 1995 og førte ein markant provestlig reformpolitikk som opna for marknadsøkonomi og politisk-militær tilknyting til dei vesteuropeiske stormaktene og USA. Såleis vart Polen medlem i OECD i 1996 og NATO i 1999. Hausten 2000 var Kwaśniewski attvald i fyrste valomgang med 53,9 prosents oppslutnad. I den andre og siste presidentperioden hans gjekk Polen i 2004 inn i Europaunionen (EU). Han var president til 22. desember 2005 og vart etterfylgd av den sosialkonservative politikaren Lech Kaczyński.
Rebecca Gablé
Liv og virke
Etter å ha gått ut av skulen byrja ho i 1984 på ein eittårig lærlingsperiode som bankassistent. Ho arbeidde totalt fire år i bank. På denne tida budde ho nær ein militærbase nytta av britiske Royal Air Force, og kom i kontakt med personellet der. Det gav henne ei intens interesse for engelsk språk og kultur, noko som stadig er tydeleg i dei litterære verka hennar. Det kommersielle gjennombrotet hennar kom i 1997 med den fyrste historiske romanen hennar Das Lächeln der Fortuna, som det blei selt 200 000 eksemplar av i det fyrste året etter utgjevinga. I 1991 byrja ho studera litteraturvitskap og mellomalderstudiar ved Heinrich-Heine-Universität Düsseldorf, og tok magistergrad i 1996. Frå 1999 til 2000 hadde ho ei lærarstilling her innan gammalengelsk litteratur. I 2000 gav ho ut Das zweite Königreich, også ein historisk roman. Sidan det har ho hatt fleire bestseljarar i same sjanger. I tillegg til ein serie om den oppdikta Waringham-familien, som er tett knytt til det engelske kongehuset i mellomalderen og tidleg moderne tid, har Gablé skrive andre romanar som går føre seg i mellomalderen.
Purgatory Peak
Purgatory Peak er ein fjelltopp på 2 nautiske mil (3,7 km) sørvest for Pond Peak i Saint Johns Range i Victoria Land. Det fekk dette namnet av den nordlege landmålingsgruppa frå New Zealand under Commonwealth Trans-Antarctic Expedition, 1956–58, på grunn av særs vanskelege vêrtilhøve då gruppa reiste til å dreiv landmålignar frå denne toppen. Purgatory er eit engelsk ord for skjerseld.